
UZNESENIE VLÁDY SLOVENSKEJ REPUBLIKY

č. 235
zo 16. mája 2018
k Návrhu na zmenu uznesenia vlády SR č. 108 zo 14. marca 2018 
k návrhu podpory projektov Nitra Európske mesto športu 2018, Banská Bystrica Európske mesto športu 2017 a podpory Majstrovstiev sveta v ľadovom hokeji 2019
	Číslo materiálu:
	17900/2018

	Predkladateľ:
	predseda vlády


Vláda

A. mení
A.1. znenie úlohy v bode C.2. uznesenia vlády SR č. 108 zo 14. marca 2018 nasledovne: „uvoľniť na základe § 3 Výnosu Ministerstva financií SR z 9. decembra 2005 č. 26825/2005 - 441 o poskytovaní dotácií v pôsobnosti Ministerstva financií SR finančné prostriedky zo zdrojov kapitoly Všeobecná pokladničná správa podľa bodov B.1. a B.2. písm. a) a b) a prostredníctvom Ministerstva školstva, vedy, výskumu a športu SR podľa bodu B.2. písm. c) tohto uznesenia“,

A.2. termín úlohy v bode C.2. uznesenia vlády SR č. 108 zo 14. marca 2018 z „do 30. apríla 2018“ na „do  31. októbra  2018“,
A.3. znenie úlohy v bode C.4. z „pripraviť a uzavrieť zmluvu na základe § 75 ods. 7 zákona č. 440/2015 Z. z. o športe a o zmene a doplnení niektorých zákonov medzi Ministerstvom školstva, vedy, výskumu a športu SR a Slovenským zväzom ľadového hokeja o podpore národného športového projektu podľa § 75 ods. 1 písm. c) tohto zákona, ktorej predmetom bude poskytnutie príspevku na organizovanie významnej súťaže podľa § 55 ods. 1 písm. b) tohto zákona - Majstrovstiev sveta v ľadovom hokeji 2019 pre Slovenský zväz ľadového hokeja vo výške 3 500 000 eur“ na „ pripraviť a uzavrieť zmluvu na základe § 75 ods. 7 zákona č. 440/2015 Z. z. o športe a o zmene a doplnení niektorých zákonov medzi Ministerstvom školstva, vedy, výskumu a športu SR a Slovenským zväzom ľadového hokeja podľa bodov B.3. a B.4. tohto uznesenia a medzi Ministerstvom školstva, vedy, výskumu a športu SR a Slovenským zväzom biatlonu tohto uznesenia podľa bodu B.2. písm. c) tohto uznesenia“.
A.4. termín úlohy v bode C.4. uznesenia vlády SR č. 108 zo 14. marca 2018 z „do 30. apríla 2018“ na „do 30. septembra 2018“.
Vykonajú:
podpredseda vlády a minister financií
ministerka školstva, vedy, výskumu a športu

Na vedomie:
splnomocnenec vlády SR pre mládež a šport
primátor mesta Nitra

primátor mesta Banská Bystrica

prezident Slovenského zväzu ľadového hokeja

prezident Slovenského zväzu biatlonu

